Көтеп алынган шатлыклы вакыйга

	Үткән шимбәдә Самара мөселманнары өчен көтеп алынган шатлыклы вакыйга булды – күп елларга сузылган реконструкциядән соң Алексей Толстой (элеккеге Казанская) урамындагы Тарихи мәчет ачылышы үтте. 	 Табигать тә мөселманнарның шатлыгын уртаклашты: атналап яуган яңгырлардан соң зәңгәр күктән, ягымлы елмаеп, кояш җылы нурларын сирпеп торды.  Тарихи мәчет янындагы мәйданчык та бәйрәмчә бизәлгән - бер яктан татар көйләре агыла, икенче яктан нәшидләр ишетелә, тезелеп киткән бер төрле чатырларда - хәләл ризык, мөселман киемнәре, бизәнү әйберләре, татар телендә газета-журналларга язылу, Халыклар дуслыгы йорты мәйданчыгында мөселман халыклары киемнәре, балалар өчен остаханәләр күргәзмәсе, йортында - мәчет тарихына кагылышлы мәгълүмат такталары... 
	---	
Бердәмлек

	№ --- | 08.10.2022	


